
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 256 

28 Νοεμβρίου 2013 


ΝΟΜΟΣ ΥΠ’ ΑΡΙΘ. 4211 

Κύρωση της Πράξης Νομοθετικού Περιεχομένου «Ρυθμί¬ 
σεις για την αντιμετώπιση των εξαιρετικά επειγου- 
σών και απρόβλεπτων αναγκών της “Ελληνικά Αμυ¬ 
ντικά Συστήματα Α.Ε.”». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται η από 11.9.2013 Πράξη Νομοθετικού Περιε¬ 
χομένου «Ρυθμίσεις για την αντιμετώπιση των εξαιρετι¬ 
κά επειγουσών και απρόβλεπτων αναγκών της “Ελληνικά 
Αμυντικά Συστήματα Α.Ε.”», η οποία δημοσιεύτηκε στο 
υπ’ αριθμ. 187 Φύλλο της Εφημερίδας της Κυβερνήσεως 
(τεύχος Α'/11.9.2013) και έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Ρυθμίσεις για την αντιμετώπιση των εξαιρετικά επει- 
γουσών και απρόβλεπτων αναγκών της «Ελληνικά Αμυ¬ 
ντικά Συστήματα Α.Ε.» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για τη διασφάλιση της απρό¬ 
σκοπτης καταβολής οφειλομένων στην «Ελληνικά Αμυ¬ 
ντικά Συστήματα Α.Ε.», για λόγους Εθνικής Αμυνας και 
Ασφάλειας. 

3. Την πρόταση του Υπουργικού Συμβουλίου, αποφα¬ 
σίζουμε: 

Αρθρο 1 

Χορηγείται στην «Ελληνικά Αμυντικά Συστήματα 
Α.Ε.» ασφαλιστική και φορολογική ενημερότητα μέχρι 
31.10.2013 χωρίς παρακράτηση, κατά παρέκκλιση των 
ισχυουσών διατάξεων, με αποκλειστικό σκοπό την εί¬ 
σπραξη χρημάτων οφειλομένων από το Ελληνικό Δημό¬ 
σιο, λόγω παράδοσης στις Ελληνικές Ένοπλες Δυνάμεις 
στρατιωτικού υλικού συμπεριλαμβανομένων στον πίνα¬ 


κα του Συμβουλίου της 15ης Απριλίου 1958 που προβλέ- 
πεται στις διατάξεις του άρθρου 346 παράγραφος 2 της 
συνθήκης για τη Λειτουργία της Ευρωπαϊκής Ένωσης. 

Αρθρο 2 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 11 Σεπτεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΑΝΤΩΝΗΣ Κ. ΣΑΜΑΡΑΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΕΥΑΓΓΕΛΟΣ ΒΕΝΙΖΕΛΟΣ, ΙΩΑΝΝΗΣ ΣΤΟΥΡΝΑΡΑΣ, 
ΔΗΜΗΤΡΙΟΣ ΑΒΡΑΜΟΠΟΥΛΟΣ, ΙΩΑΝΝΗΣ ΜΙΧΕΛΑΚΗΣ, 
ΚΩΝΣΤΑΝΤΙΝΟΣ ΧΑΤΖΗΔΑΚΗΣ, ΚΩΝΣΤΑΝΤΙΝΟΣ ΑΡ- 
ΒΑΝΙΤΟΠΟΥΛΟΣ, ΠΑΝΟΣ ΠΑΝΑΓΙΩΤΟΠΟΥΛΟΣ, ΚΥΡΙΑ¬ 
ΚΟΣ ΜΗΤΣΟΤΑΚΗΣ, ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ, 
ΙΩΑΝΝΗΣ ΒΡΟΥΤΣΗΣ, ΜΙΧΑΗΛ ΧΡΥΣΟΧΟΪΔΗΣ, ΙΩΑΝΝΗΣ 
ΜΑΝΙΑΤΗΣ, ΧΑΡΑΛΑΜΠΟΣ ΑΘΑΝΑΣΙΟΥ, ΟΛΓΑ ΚΕΦΑΛΟ- 
ΓΙΑΝΝΗ, ΔΗΜΗΤΡΙΟΣ ΣΤΑΜΑΤΗΣ, ΧΡΗΣΤΟΣ ΣΤΑΪΚΟΥ- 
ΡΑΣ, ΦΩΤΕΙΝΗ ΓΕΝΝΗΜΑΤΑ, ΛΕΩΝΙΔΑΣ ΓΡΗΓΟΡΑΚΟΣ, 
ΜΑΞΙΜΟΣ ΧΑΡΑΚΟΠΟΥΛΟΣ, ΣΤΑΥΡΟΣ ΚΑΛΑΦΑΤΗΣ.» 

Άρθρο δεύτερο 

Η προθεσμία του άρθρου 1 της Πράξης Νομοθετικού 
Περιεχομένου με τον τίτλο «Ρυθμίσεις για την αντιμετώ¬ 
πιση των εξαιρετικά επειγουσών και απρόβλεπτων ανα¬ 
γκών της «Ελληνικά Αμυντικά Συστήματα Α.Ε.», η οποία 
δημοσιεύθηκε στο υπ’ αριθμ. 187 Φύλλο της Εφημερίδας 
της Κυβερνήσεως (Τεύχος Α' 7/11.9.2013) και κυρώνεται 
με το άρθρο πρώτο του παρόντος νόμου, παρατείνεται 
από τη λήξη της μέχρι 31.1.2014, με αποκλειστικό σκοπό: 

α. Την είσπραξη χρημάτων οφειλομένων από το Ελλη¬ 
νικό Δημόσιο, λόγω παράδοσης στις Ελληνικές Ένοπλες 
Δυνάμεις στρατιωτικού υλικού, συμπεριλαμβανομένου 
στον πίνακα του Συμβουλίου της 15ης Απριλίου 1958, που 

προβλέπεται στις διατάξεις του άρθρου 346 παράγρα¬ 
φος 2 της Συνθήκης για τη λειτουργία της Ευρωπαϊκής 
Ένωσης. 

β. Την υποβολή δικαιολογητικών και εξασφάλιση δι¬ 
καιώματος συμμετοχής στα πλαίσια διαγωνιστικής δια¬ 
δικασίας (προμήθεια με διαπραγμάτευση), σύμφωνα με 
τα άρθρα 50, 51 και 52 του ν. 3433/2006 («Προμήθειες 
αμυντικού υλικού των Ενόπλων Δυνάμεων»), όπως αυτός 
ίσχυε πριν την κατάργησή του από το ν. 3978/2011 («Δη¬ 
μόσιες Συμβάσεις Έργων, Υπηρεσιών και Προμηθειών 
στους τομείς της Άμυνας και της Ασφάλειας - Εναρ¬ 
μόνιση με την Οδηγία 2009/81/ΕΚ - Ρύθμιση θεμάτων 
του Υπουργείου Εθνικής Άμυνας») και σύμφωνα με τις 
μεταβατικές διατάξεις του άρθρου 109 του ν. 3978/2011 
περί διαδικασιών σύναψης συμβάσεων έργων, υπηρε¬ 
σιών ή προμηθειών, οι οποίες έχουν ξεκινήσει πριν την 
έναρξη ισχύος του τελευταίου. 

Άρθρο τρίτο 

Πρόσληψη επικουρικού προσωπικού 
για την κάλυψη των αναγκών παροχών υγείας 
στις Ένοπλες Δυνάμεις 

1. Για την κάλυψη των άμεσων και επιτακτικών ανα¬ 
γκών στα Στρατιωτικά Νοσοκομεία, επιτρέπεται η 
πρόσληψη επικουρικού προσωπικού, των ειδικοτήτων 
που αναφέρονται στην παρ. 2 του άρθρου 10 του ν. 
3329/2005 (Α' 81) και κατ’ αναλογία με τις προβλέψεις 
του ίδιου άρθρου για την πρόσληψη επικουρικού προ¬ 
σωπικού στο Ε.Σ.Υ. Το προσλαμβανόμενο προσωπικό 
δεν θα υπερβαίνει τα δεκαπέντε (15) άτομα κατά Κλάδο. 

2. Η πρόσληψη προσωπικού θα πραγματοποιείται με 
σύμβαση ορισμένου χρόνου, η οποία δεν μπορεί να είναι 
διάρκειας μεγαλύτερης του ενός (1) έτους και μικρότε¬ 
ρης των έξι (6) μηνών και δεν δύναται να ανανεωθεί. 
Επαναπρόσληψη επιτρέπεται μετά την παρέλευση τρι¬ 
ετίας από τη λήξη της προηγούμενης σύμβασης. Το 
ακριβές χρονικό διάστημα της απασχόλησης ορίζεται 
στη σύμβαση που καταρτίζεται. Οι συμβάσεις θα εγκρί- 
νονται με απόφαση του Υπουργού Εθνικής Άμυνας. 

3. Οι προσλήψεις πραγματοποιούνται από τους κατα¬ 
λόγους που έχουν καταρτιστεί και τηρούνται από τις 
Υγειονομικές Περιφέρειες, σύμφωνα με την προτεραιό¬ 
τητα που καθορίζεται για το επικουρικό προσωπικό που 
προορίζεται για το ΕΣΥ. Το επικουρικό προσωπικό, είναι 
πλήρους και αποκλειστικής απασχόλησης και ο χρόνος 
αυτός λογίζεται ως χρόνος προϋπηρεσίας στο Ε.Σ.Υ. 

4. Το επικουρικό προσωπικό λαμβάνει τις εκάστοτε 
ισχύουσες αποδοχές του προσωπικού με σύμβαση εργα¬ 
σίας ιδιωτικού δικαίου ορισμένου χρόνου στο Δημόσιο, 
Ν.Π.Δ.Δ. και τους Ο.Τ.Α. 

5. Η δαπάνη της αμοιβής του επικουρικού προσωπικού 
καλύπτεται, από τις εγγεγραμμένες πιστώσεις του προ¬ 
ϋπολογισμού του Υπουργείου Εθνικής Άμυνας. 

6. Με κοινή απόφαση των Υπουργών Εθνικής Άμυ¬ 
νας, Οικονομικών και Υγείας, κατόπιν εισηγήσεως του 
ΣΑΓΕ, ρυθμίζεται η διαδικασία του προσδιορισμού των 
αναγκών για την κάλυψη των οποίων θα γίνεται η πρό¬ 
σληψη της προκήρυξης των θέσεων, της τοποθέτησης 
του νεοπροσλαμβανόμενου προσωπικού, καθώς και κάθε 
αναγκαία λεπτομέρεια για την εφαρμογή του παρόντος. 

Άρθρο τέταρτο 
Στρατολογικές διατάξεις 

1. Η υποπαράγραφος γ' της παρ. 3 του άρθρου 33 του 
ν. 3421/2005 (Α' 302) αντικαθίσταται ως εξής: 


«γ. Παραπέμπουν στις αρμόδιες υγειονομικές επιτρο¬ 
πές των Κλάδων των Ενόπλων Δυνάμεων όσους έχουν 
κριθεί στο παρελθόν από οποιαδήποτε υγειονομική 
επιτροπή, όσους έχουν ένδειξη ότι πρόκειται να κρι- 
θούν ακατάλληλοι για στράτευση, καθώς και εκείνους 
για τους οποίους η γνώμη του συμβουλίου δεν είναι 
ομόφωνη.» 

2. Η παρ. 4 του άρθρου 33 του ν. 3421/2005 (Α' 302) 
αντικαθίσταται ως εξής: 

«4. Τα ειδικά στρατολογικά συμβούλια λειτουργούν 
από την πρώτη ημέρα κατάταξης, κάθε Εκπαιδευτικής 
Σειράς Στρατευσίμων Οπλιτών, μέχρι και την πέμπτη 
ημέρα που έπεται της τελευταίας ημερομηνίας κατά¬ 
ταξης. Μετά τη λήξη της λειτουργίας τους, αρμόδια για 
την εξέταση της σωματικής ικανότητας οποιουδήποτε 
οπλίτη είναι η πλησιέστερη στη μονάδα του υγειονομική 
επιτροπή του Στρατού Ξηρός, εκτός αν στον ίδιο τόπο 
λειτουργεί υγειονομική επιτροπή του οικείου Κλάδου 
των Ενόπλων Δυνάμεων, οπότε αρμόδια είναι η επι¬ 
τροπή αυτή.» 

3. Η παρ. 1 του άρθρου 35 του ν. 3421/2005 (Α' 302) 
αντικαθίσταται ως εξής: 

«1. Η επανεξέταση της σωματικής ικανότητας των 
στρατευσίμων και των εφέδρων γίνεται είτε ύστερα 
από αίτησή τους είτε αυτεπάγγελτα. Οι στρατεύσιμοι 
και οι έφεδροι κρίνονται από την πλησιέστερη στον 
τόπο διαμονής τους υγειονομική επιτροπή του Στρατού 
Ξηρός, εκτός αν στον ίδιο τόπο λειτουργεί υγειονομική 
επιτροπή του οικείου Κλάδου των Ενόπλων Δυνάμεων, 
οπότε αρμοδία είναι η επιτροπή αυτή.» 

4. Η παρ. 9 του άρθρου 37 του ν. 3421/2005 (Α' 302) 
αντικαθίσταται ως εξής: 

«9. Αρμόδια για την κρίση της σωματικής ικανότητας 
των στρατευσίμων, ανυπότακτων και εφέδρων είναι 
η πλησιέστερη στον τόπο διαμονής τους υγειονομική 
επιτροπή του Στρατού Ξηρός, εκτός αν στον ίδιο τόπο 
λειτουργεί υγειονομική επιτροπή του οικείου Κλάδου 
των Ενόπλων Δυνάμεων, οπότε αρμόδια είναι η επιτρο¬ 
πή αυτή. Οι προαναφερόμενες επιτροπές υποχρεούνται 
να εκδίδουν αυθημερόν γνωματεύσεις, οι οποίες θα 
πρέπει να περιέρχονται στις αρμόδιες στρατολογικές 
υπηρεσίες το αργότερο εντός δεκαπενθημέρου από την 
ημερομηνία εξέτασης των παραπεμπομένων.» 

5. Στο άρθρο 12 του ν. 3421/2005 «Στρατολογία των 
Ελλήνων και άλλες διατάξεις» (Α' 302) προστίθενται 
παράγραφοι 6 και 7 ως εξής: 

«6. Τα τέκνα και τα αδέλφια προσώπων, τα οποία 
απεβίωσαν, κατά τη διάρκεια της υπηρεσίας τους, με 
οποιαδήποτε ιδιότητα, στις Ένοπλες Δυνάμεις και εξαι- 
τίας αυτής, μεταφέρονται εφόσον επιθυμούν και εκπλη¬ 
ρώνουν τη στρατεύσιμη στρατιωτική τους υποχρέωση 
στον Κλάδο των Ενόπλων Δυνάμεων που υπηρετούσε ο 
αποβιώσας. Στην περίπτωση που ο αποβιώσας υπηρε¬ 
τούσε σε Κοινό Σώμα, η μεταφορά επιτρέπεται για μία 
(1) μόνο φορά και στον Κλάδο επιθυμίας. Η μεταφορά 
γίνεται με πράξη της αρμόδιας Στρατολογικής Υπηρε¬ 
σίας και επιτρέπεται, μόνον εφόσον οι ενδιαφερόμενοι 
δεν έχουν συμπληρώσει πραγματική στρατεύσιμη στρα¬ 
τιωτική υποχρέωση ενός (1) μηνός. 

7. Όσοι επιθυμούν να υπαχθούν στη διαδικασία της 
παραγράφου 6 υποβάλλουν στην αρμόδια Στρατολο¬ 
γική Υπηρεσία αίτηση, πιστοποιητικό οικογενειακής 
κατάστασης και βεβαίωση του οικείου Κλάδου, από 

την οποία να προκύπτει ότι ο γονέας ή αδελφός τους 
απεβίωσε κατά τη διάρκεια της υπηρεσίας του στις 
Ένοπλες Δυνάμεις και εξαιτίας αυτής. Τα ως άνω δι- 
καιολογητικά υποβάλλονται μέχρι και την ημερομηνία 
που οι ενδιαφερόμενοι υποχρεούνται για κατάταξη ή 
επανακατάταξη στιςΈνοπλες Δυνάμεις. Οι ανυπότακτοι 
δικαιούνται υπαγωγής μετά τη διακοπή της ανυποταξίας 
τους, τηρουμένων των λοιπών προϋποθέσεων.» 

Άρθρο πέμπτο 

Τροποποίηση διατάξεων σχετικά με την επιβολή 
του τέλους ταξινόμησης των επιβατικών αυτοκινήτων 

1. Η παρ. 1 του άρθρου 126 του ν. 2960/2001 (Α' 265) 
αντικαθίσταται ως εξής: 

«1. Η φορολογητέα αξία για την επιβολή του τέλους 
ταξινόμησης των επιβατικών αυτοκινήτων διαμορφώνε¬ 
ται από την άθροιση των παρακάτω στοιχείων: 

α) Την τιμή χονδρικής πώλησης από τον κατασκευα¬ 
στή οίκο του αυτοκινήτου, κατά τύπο, παραλλαγή και 
έκδοση αυτού, όπως αυτή προκύπτει από τους υπο¬ 
βαλλόμενους τιμοκαταλόγους στην αρμόδια Τελωνει- 
ακή Αρχή από τους επίσημους διανομείς αυτοκινήτων, 
όπως αυτοί προσδιορίζονται από τον Κανονισμό (ΕΚ) 
1400/2002 της Επιτροπής της 31ης Ιουλίου 2002 (ΕΕ Ε 
203, της 1ης Αυγούστου 2002), συμπεριλαμβανομένης και 
της αξίας του προαιρετικού (ΕΧΤΒΑ) αυτού εξοπλισμού. 

Για μεταχειρισμένα επιβατικά αυτοκίνητα, λαμβάνεται 
υπόψη η κατά τα παραπάνω τιμή χονδρικής πώλησης 
όμοιου κατά μάρκα, τύπο, παραλλαγή και έκδοση και¬ 
νούργιου επιβατικού αυτοκινήτου με τον ίδιο εξοπλισμό, 
κατά το χρόνο κυκλοφορίας του στη διεθνή αγορά, 
αφού αυτή μειωθεί κατά το ποσοστό απομείωσης που 
ορίζεται ανάλογα με την ηλικία του και την κατηγορία 
αμαξώματος. 

Με απόφαση του Υπουργού Οικονομικών, καθορίζονται 
τα ως άνω ποσοστά ανά εξάμηνο και έτος ηλικίας του 
αυτοκινήτου και ανά κατηγορία αμαξώματος. Τα στοι¬ 
χεία που λαμβάνονται υπόψη για τον καθορισμό των εν 
λόγω ποσοστών, καθώς και ο τρόπος προσδιορισμού 
των ποσοστών των ενδιάμεσων μηνών καθορίζονται με 
την απόφαση της παραγράφου 4 του παρόντος άρθρου. 

Η φορολογητέα αξία, μετά την ως άνω απομείωση, 
μειώνεται περαιτέρω ποσοστιαία με χρήση συντελε¬ 
στή 0,30 για κάθε 500 επιπλέον χιλιόμετρα που έχουν 
διανυθεί από τον ετήσιο μέσο όρο. Η απομείωση βάσει 
διανυθέντων χιλιομέτρων δεν πρέπει να ξεπερνά το 
30% της αξίας που προσδιορίζεται μετά την ως άνω 
απομείωση. 

Ο ετήσιος μέσος όρος διανυθέντων χιλιομέτρων, για 
σκοπούς εφαρμογής της παρούσας διάταξης, ορίζεται 
στις δεκαπέντε χιλιάδες (15.000). Η συνολική απομείωση, 
περιλαμβανόμενης και της απομείωσης λόγω διανυθέ- 
ντων χιλιομέτρων πέραν του μέσου όρου, δεν δύναται 
να υπερβαίνει το 95%. 

β) Τα έξοδα ασφάλισης και μεταφοράς του αυτοκι¬ 
νήτου στη χώρα.» 

2. Η ισχύς της διάταξης του παρόντος άρθρου αρχίζει 
ένα μήνα μετά τη δημοσίευση του παρόντος νόμου. 

Άρθρο έκτο 

Τροποποίηση διατάξεων του ν. 3833/2010 

1. Στην παρ. 2 του άρθρου 17 του ν. 3833/2010 (Α' 40) 
προστίθεται τρίτο εδάφιο ως εξής: 


«Ο φόρος πολυτελείας δεν επιβάλλεται σε κοινοτι¬ 
κά αυτοκίνητα οχήματα τα οποία έχουν ταξινομηθεί 
σε άλλο κράτος-μέλος της Ευρωπαϊκής Ένωσης πριν 
από την έναρξη ισχύος των διατάξεων του παρόντος 
άρθρου.» 

2. Η περίπτωση α' της παρ. 3 του άρθρου 17 του 
ν. 3833/2010 αντικαθίσταται ως εξής: 

«α) Τα επιβατικά αυτοκίνητα που προορίζονται να κυ¬ 
κλοφορήσουν ως δημόσιας χρήσης, τα αυτοκινούμενα 
τροχόσπιτα, τα ασθενοφόρα, οι νεκροφόρες, τα οχή¬ 
ματα μεταφοράς κρατουμένων (κλούβες), τα ηλεκτρο¬ 
κίνητα αυτοκίνητα, καθώς και τα αυτοκίνητα οχήματα 
με μικτό βάρος μέχρι 3,5 τόνους της Δασμολογικής 
Κλάσης 87.03 της πρώτης και δεύτερης υποπερίπτωσης 
της περίπτωσης ε' της παρ. 1 του άρθρου 123 του ν. 
2960/2001.» 

3. Η περίπτωση στ' εντός του πίνακα «είδος» της παρ. 
4 του άρθρου 17 του ν. 3833/2010 αντικαθίσταται ως 
εξής: 

«στ) Μαργαριτάρια ακατέργαστα ή κατεργασμένα, 
πολύτιμες ή ημιπολύτιμες πέτρες, πέτρες, συνθετικές 
ή ανασχηματισμένες, κατεργασμένες ή ακατέργαστες. 
Εξαιρούνται εκείνες που προορίζονται για βιομηχανική 
χρήση. Διαμάντια έστω και κατεργασμένα Δ.Κ. 71.01, ΕΧ 
71.02, ΕΧ 71.03 και 71.04.» 

Άρθρο έβδομο 

Κατάργηση εισφοράς τραπέζης 
και φόρου υπέρ Α.Ε.Ι. 

1. Η προβλεπόμενη από την υπ’ αριθμ. 7887/1946 κ.υ.α. 
των Υπουργών Εμπορίου και Οικονομικών εισφορά, 
όπως καθορίσθηκε με την υπ’ αριθμ. 25323/31.8.1960 (Β' 
494) όμοια απόφαση η οποία κυρώθηκε με την παρά¬ 
γραφο 4ΙΓ' του άρθρου 64 του Κεφαλαίου Ε' του ν. 
1249/1982 (Α' 43), καταργείται. 

2. Η παράγραφος 3 του άρθρου 61 του ν. 1249/1982 (Α' 
43) καταργείται. 

3. Ο προβλεπόμενος από τις διατάξεις της περίπτω¬ 
σης Γ' του άρθρου 17 του ν. 3341/1925 (Α' 154), όπως 
αντικαταστάθηκε από το άρθρο 8 του α.ν. 788/1948 (Α' 
241) και τροποποιήθηκε με το ν.δ. 3883/1958 (Α' 181) 
φόρος, καταργείται. 

4. Η περίπτωση 2α της υποπαραγράφου 01 της παρ. 
Θ του άρθρου πρώτου του ν. 4093/2012 (Α' 222) καταρ- 
γείται. 

5. Η ισχύς της διάταξης αυτής αρχίζει από 1.1.2014. 

Άρθρο όγδοο 

Ρυθμίσεις για τα χορηγούμενα αυτοκίνητα οχήματα 
κατά την Ελληνική Προεδρία του Συμβουλίου της Ε.Ε. 

1. Επιτρέπεται η είσοδος σε φορολογική αποθήκη του 
άρθρου 134 του ν. 2960/2001, με αναστολή των οφει- 
λόμενων φορολογικών επιβαρύνσεων, των επιβατικών 
οχημάτων που διατίθενται από χορηγό εταιρεία στο 
Υπουργείο Εξωτερικών, στο πλαίσιο ανάληψης από τη 
χώρα μας της Ελληνικής Προεδρίας του Συμβουλίου της 
ΕυρωπαϊκήςΈνωσης, το πρώτο εξάμηνο του έτους 2014. 
Η είσοδος των οχημάτων στη φορολογική αποθήκη που 
χρησιμοποιεί η χορηγός εταιρεία, πραγματοποιείται με 
την υποβολή της προβλεπόμενης από το άρθρο 129 του 
ν. 2960/2001 Δήλωσης Άφιξης Οχήματος. 

2. Τα οχήματα εξέρχονται από τη φορολογική αποθή¬ 
κη προσωρινά και για το χρονικό διάστημα από 15.12.2013 

έως και 15.7.2014, τίθενται στη διάθεση του Υπουργείου 
Εξωτερικών, προκειμένου να χρησιμοποιηθούν αποκλει¬ 
στικά για τις ανάγκες της Ελληνικής Προεδρίας, τηρού¬ 
μενων κατά τα λοιπά των όρων και προϋποθέσεων που 
ορίζονται από τις ισχύουσες διατάξεις. 

3. Για την προσωρινή κυκλοφορία στη χώρα, χορη¬ 
γούνται άδειες κυκλοφορίας και κρατικές πινακίδες 
από τις Υπηρεσίες Μεταφορών και Επικοινωνιών της 
Περιφέρειας Αττικής στο όνομα της χορηγού εταιρείας, 
ύστερα από την κατάθεση των αδειών κυκλοφορίας που 
έχουν εκδοθεί στο άλλο κράτος - μέλος. Οι πινακίδες 
κυκλοφορίας του άλλου κράτους - μέλους παραδίδο- 
νται με ευθύνη της χορηγού εταιρείας στην αρμόδια 
τελωνειακή αρχή. 

Οι υπηρεσίες Μεταφορών και Επικοινωνιών της Περι¬ 
φέρειας Αττικής ενημερώνουν εγγράφως τις αρμόδιες 
αρχές του άλλου κράτους - μέλους για τη χορήγηση 
στοιχείων κυκλοφορίας σε οχήματα που έχουν προη¬ 
γουμένως ταξινομηθεί σε αυτό, καθώς και για την επα- 
ναχορήγηση των στοιχείων κυκλοφορίας στη χορηγό 
εταιρεία. Οι άδειες κυκλοφορίας παραμένουν στην υπη¬ 
ρεσία Μεταφορών και Επικοινωνιών της Περιφέρειας 
Αττικής. 

Μετά τη λήξη της ως άνω προθεσμίας, οι άδειες κυ¬ 
κλοφορίας των άλλων κρατών - μελών επιστρέφονται 
στη χορηγό εταιρεία ύστερα από σχετική αίτησή της 
με παράλληλη παράδοση των αδειών και πινακίδων που 
έχουν χορηγηθεί για την προσωρινή κυκλοφορία στη 
χώρα. Η τελωνειακή αρχή μετά από αίτηση της χορηγού 
εταιρείας επιστρέφει τις πινακίδες κυκλοφορίας του 
άλλου κράτους - μέλους και τα οχήματα επανεισάγονται 
στη φορολογική αποθήκη προκειμένου στη συνέχεια να 
λάβουν νόμιμο τελωνειακό προορισμό. 

Άρθρο ένατο 

Τροποποιήσεις του ν. 2960/2001 σχετικά 
με τον ηλεκτρονικό έλεγχο εισροών - εκροών 
στις φορολογικές αποθήκες και τις αποθήκες 
τελωνειακής αποταμίευσης και τις υποχρεώσεις 
των διερχόμενων πλοίων 

1. Η παρ. 7 του άρθρου 12 του ν. 2960/2001 (Α' 265) 
«Εθνικός Τελωνειακός Κώδικας» αντικαθίσταται ως εξής: 

«7. Ο πλοίαρχος δεν υποχρεούται στην τήρηση των 
διατάξεων του παρόντος άρθρου όταν Ιι-εηείΐ διερχό- 
μενο πλοίο, αποπλέει χωρίς να ελευθεροκοινωνήσει, 
εντός προθεσμίας σαράντα οκτώ (48) ωρών από τον 
κατάπλου.» 

2. Στο τέλος της παραγράφου 4 του άρθρου 33 του 
ν. 2960/2001 προστίθεται παράγραφος 5 που έχει ως 

εξής: 

«5. Ειδικά για τις αποθήκες τελωνειακής αποταμίευσης 
στις οποίες κατέχονται ενεργειακά προϊόντα του άρ¬ 
θρου 73, εκτός των υγραερίων των περιπτώσεων ιγ', ιδ' 
και ιε' της παραγράφου 1 του ίδιου, άρθρου, εγκαθίστα¬ 
νται ολοκληρωμένα συστήματα ηλεκτρονικού ελέγχου 
εισροών εκροών στα οποία, συνδέεται υποχρεωτικά 
φορολογικός ηλεκτρονικός μηχανισμός. 

Με κοινή απόφαση των Υπουργών Οικονομικών και 
Ανάπτυξης και Ανταγωνιστικότητας, καθορίζονται οι 
προδιαγραφές και ρυθμίζονται τα θέματα εγκατάστα¬ 
σης των συστημάτων ελέγχου εισροών - εκροών, των 
συστημάτων ιχνηθέτησης, καθώς και οι διαδικασίες, 
οι όροι και οι προϋποθέσεις της εγκατάστασης για το 


κάθε είδος καυσίμου, των φορολογικών ηλεκτρονικών 
μηχανισμών, το ακριβές χρονοδιάγραμμα εφαρμογής 
και κάθε αναγκαία λεπτομέρεια.» 

3. Το τρίτο εδάφιο της παρ. 3 του άρθρου 63 του 
ν. 2960/2001 αντικαθίσταται ως εξής: 

«Ειδικά για τις φορολογικές αποθήκες ενεργειακών 
προϊόντων του άρθρου 73, εκτός των υγραερίων των 
περιπτώσεων ιγ', ιδ' και ιε' της παραγράφου 1 του 
ίδιου άρθρου, εγκαθίστανται ολοκληρωμένα συστήμα¬ 
τα ηλεκτρονικού ελέγχου εισροών-εκροών στα οποία 
συνδέεται υποχρεωτικά φορολογικός ηλεκτρονικός 
μηχανισμός.» 

Άρθρο δέκατο 

Τροποποιήσεις των νόμων 3986/2011 και 2238/1994 

1. Το πρώτο εδάφιο της παρ. 2 του άρθρου 31 του ν. 
3986/2011 (Α' 152) καταργείται από τις 23.1.2013, ημερο¬ 
μηνία ισχύος των διατάξεων της παραγράφου 4 του 
άρθρου 10 του ν. 3986/2011. 

2. Στο τέλος της παρ. 1 του άρθρου 31 του ν. 3986/2011 
προστίθεται τελευταίο εδάφιο ως εξής: 

«Ειδικά για το οικονομικό έτος 2013, εξαιρούνται από 
την επιβολή του τέλους επιτηδεύματος τα πρόσωπα 
που ασκούν ατομική εμπορική επιχείρηση ή ελευθέριο 
επάγγελμα και παρουσιάζουν αναπηρία άνω του ογδό¬ 
ντα τοις εκατό (80%).» 

3. α. Το πρώτο εδάφιο της παρ. 2 του άρθρου 7 του 
ν. 2238/1994 (Κ.Φ.Ε., Α' 151) αντικαθίσταται ως εξής: 

«2. Τα πρόσωπα που αναφέρονται στις περιπτώσεις 
β' έως η' της προηγούμενης παραγράφου, θεωρείται 
ότι βαρύνουν τον φορολογούμενο εφόσον συνοικούν 
με αυτόν και το ετήσιο φορολογούμενο, πραγματικό ή 
τεκμαρτό και απαλλασσόμενο εισόδημά τους δεν υπερ¬ 
βαίνει το ποσό των τριών χιλιάδων (3.000) ευρώ ή το 
ποσό των έξι χιλιάδων (6.000) ευρώ αν αυτά παρουσιά¬ 
ζουν αναπηρία εξήντα επτά τοις εκατό (67%) και άνω.» 

β. Η διάταξη της παραγράφου αυτής ισχύει για το 
οικονομικό έτος 2014. 

4. Οι δαπάνες αγοράς αγαθών και λήψης υπηρεσιών 
του άρθρου 9 του ν. 2238/1994, που αφορούν το οικονο¬ 
μικό έτος 2013, λαμβάνονται υπόψη και στην περίπτωση 
που συμπεριληφθούν σε εκπρόθεσμες μέχρι 25.11.2013 
αρχικές δηλώσεις φορολογίας εισοδήματος. 

Άρθρο ενδέκατο 

Υποβολή περιοδικών δηλώσεων Φ.Π.Α. 
από υποκείμενους στο φόρο που είναι 

εγκατεστημένοι σε άλλο κράτος - μέλος της Ε.Ε. 
και τροποποίηση διατάξεων του Κώδικα Φ.Π.Α. 

1. Υποκείμενοι στο φόρο εγκατεστημένοι σε άλλο 
κράτος - μέλος της Ε.Ε., οι οποίοι δεν έχουν ορίσει 
φορολογικό αντιπρόσωπο και δεν έχουν μόνιμη εγκατά¬ 
σταση στην Ελλάδα, οι οποίοι έχουν πραγματοποιήσει ή 
πρόκειται να πραγματοποιήσουν έως 31.12.2013, πράξεις 
για τις οποίες είναι οι ίδιοι υπόχρεοι για την καταβο¬ 
λή του Φ.Π.Α. στην Ελλάδα, μπορούν να καταβάλουν 
τον οφειλόμενο Φ.Π.Α. χωρίς κυρώσεις, με την πρώτη 
εμπρόθεσμη περιοδική δήλωση που θα υποβληθεί το 
αργότερο για το τέταρτο τρίμηνο του έτους 2013. 

2. Το τέταρτο εδάφιο της περίπτωσης δ(ϋ) της παρ. 2 
του άρθρου 8 του Κώδικα Φ.Π.Α. (ν. 2859/2000, Α' 248) 
αντικαθίσταται ως εξής: 

«Ειδικά για την πρώτη εφαρμογή, η αίτηση επιλο¬ 
γής φορολόγησης μπορεί να υποβληθεί μέχρι την 31η 
Δεκεμβρίου 2013, με έναρξη εφαρμογής από 1.1.2013, 
με την προϋπόθεση ότι με την περιοδική δήλωση του 
Δεκεμβρίου ή του τέταρτου τριμήνου θα καταβληθεί 
ο φόρος που αναλογεί για το διάστημα από 1.1.2013 
μέχρι 31.12.2013.» 

3. Το τελευταίο εδάφιο της περίπτωσης δ(ϋ) της παρ. 
2 του άρθρου 8 του Κώδικα Φ.Π.Α., αντικαθίσταται ως 
εξής: 

«Στις περιπτώσεις αυτές απαιτείται η υποβολή αίτη¬ 
σης επιλογής φορολόγησης μέχρι 31.12.2013.» 

4. Το δεύτερο εδάφιο της περίπτωσης η' της παρα¬ 
γράφου 1 του άρθρου 35 του Κώδικα Φ.Π.Α. αντικαθί¬ 
σταται ως εξής: 

«Κατ’ εξαίρεση του προηγούμενου εδαφίου, υπόχρεος 
στο φόρο είναι ο λήπτης των αγαθών υποκείμενος στο 
φόρο, που διαθέτει ΑΦΜ/Φ.Π.Α., στο εσωτερικό της χώ¬ 
ρας ανεξαρτήτως του τόπου εγκατάστασής του, στην 
περίπτωση που ο προμηθευτής των αγαθών δεν είναι 
εγκατεστημένος στη χώρα και έχει λάβει άδεια ο ίδιος 
ή επιχείρηση που ανήκει στον ίδιο όμιλο για αναστολή 
καταβολής του φόρου κατά την εισαγωγή αγαθών στην 
Ελλάδα, σύμφωνα με την περίπτωση α' της παρ. 4 του 
άρθρου 29 του ν. 2960/2001 (Α' 265).» 

5. α. Στο Παράρτημα III Κεφάλαιο Α' «ΑΓΑΘΑ» του Κώ¬ 
δικα Φ.Π.Α. προστίθεται παράγραφος 30, ως εξής: 

«30. Καφέδες και ροφήματα σοκολάτας κάθε είδους 
και αφεψήματα, όπως τσάι, χαμομήλι κ.λπ., που παρα¬ 
σκευάζονται ως έτοιμα προς κατανάλωση ποτά κατόπιν 
παραγγελίας του πελάτη από επιχειρήσεις εστίασης 
(Δ.Κ. ΕΧ 2202).» 

β. Η διάταξη της προηγούμενης υποπαραγράφου ισχύ¬ 
ει μέχρι 31.12.2013. 

Άρθρο δωδέκατο 

Συμπλήρωση διατάξεων για το Σύστημα Μητρώων 
Τραπεζικών Λογαριασμών και 
Λογαριασμών Πληρωμών 

1. Στο τέλος της παρ. 1 του άρθρου 62 του ν. 4170/2013 
(Α' 163) προστίθεται εδάφιο ως εξής: 

«Τα στοιχεία και οι πληροφορίες που διαβιβάζονται 
από τα πιστωτικά ιδρύματα και τα ιδρύματα πληρωμών 
μέσω του Σ.Μ.Τ.Λ. και Λ.Π. αφορούν τις υποχρεώσεις 
των ιδρυμάτων αυτών σύμφωνα με τις διατάξεις του ν. 
3691/2008 κατά την τελευταία δεκαετία από την ημερο¬ 
μηνία υποβολής κάθε αιτήματος παροχής πληροφοριών 
προς το Σ.Μ.Τ.Λ. και Λ.Π..» 

2. Το τρίτο εδάφιο της παρ. 2 του άρθρου 62 του 
ν. 4170/2013 αντικαθίσταται ως εξής: 

«Με απόφαση του Υπουργού Οικονομικών, μετά από 
εισήγηση της Γενικής Γραμματείας Δημοσίων Εσόδων 
και της Γ ενικής Γ ραμματείας Πληροφοριακών Συστη¬ 
μάτων, ορίζεται υπεύθυνος διαχείρισης του Σ.Μ.Τ.Λ. 
και Λ.Π. και χωρίς προηγούμενη άδεια από την Αρχή 
Προστασίας Δεδομένων Προσωπικού Χαρακτήρα εκ- 
δίδεται Κανονισμός Διαχείρισης της Λειτουργίας του 
εντός αποκλειστικής προθεσμίας δύο (2) μηνών, στον 
οποίο ειδικότερα ορίζεται η διαδικασία διασύνδεσης 
και επικοινωνίας των αρχών, υπηρεσιών και φορέων του 
Δημοσίου με τα υπόχρεα πρόσωπα, ο τρόπος καταγρα¬ 
φής των πληροφοριών και στοιχείων που επιτρέπει την 


προσήκουσα αποτύπωση και διαβίβασή τους και κάθε 
άλλο σχετικό θέμα με τη διαχείριση της λειτουργίας 
του Σ.Μ.Τ.Λ. και Λ.Π.». 

3. Στο τέλος της παρ. 5 του άρθρου 62 του ν. 4170/2013 
προστίθεται εδάφιο ως εξής: 

«Στις περιπτώσεις που κατά τη διαδικασία της αυτο¬ 
ματοποιημένης πρόσβασης στο Σ.Μ.Τ.Λ. και Λ.Π., από τα 
τραπεζικά ιδρύματα διαβιβαστούν στοιχεία και πληρο¬ 
φορίες που αφορούν πρόσωπα διαφορετικά από αυτά 
που περιλαμβάνονται στο αίτημα παροχής πληροφορι¬ 
ών, αυτό δεν συνιστά παραβίαση του επαγγελματικού 
και τραπεζικού απορρήτου, καθώς και του απορρήτου 
των στοιχείων, σύμφωνα με τη νομοθεσία περί προ¬ 
στασίας προσωπικών δεδομένων μόνο στην περίπτω¬ 
ση που αυτό οφείλεται στην εφαρμογή συγκεκριμένου 
αλγορίθμου που θα προσδιοριστεί με απόφαση του 
Υπουργού Οικονομικών.» 

4. Στην παρ. 6 του άρθρου 62 του ν. 4170/2013 οι λέξεις 
«τα διαβιβαζόμενα και τηρούμενα στοιχεία» αντικαθί¬ 
στανται με τις λέξεις «οι μορφότυποι των διαβιβαζόμε¬ 
νων και τηρούμενων στοιχείων». 

Άρθρο δέκατο τρίτο 
Τέλος παραμονής και πλόων (Τ.Π.Π.) 
πλοίων αναψυχής και μικρών σκαφών 

1. Θεσπίζεται ειδικό τέλος υπέρ του Δημοσίου με 
την ονομασία «Τέλος Παραμονής και Πλόων» (Τ.Π.Π.), 
το οποίο βαρύνει: α) όλα τα πλοία αναψυχής/ ιδιωτικά 
και επαγγελματικά, β) τα μηχανοκίνητα μικρά σκάφη 
ολικού μήκους επτά (7) μέτρων και άνω και γ) τα επαγ¬ 
γελματικά τουριστικά ημερόπλοια ολικού μήκους επτά 
(7) μέτρων και άνω. 

Το Τ.Π.Π. επιβάλλεται για όλα τα προαναφερθέντα 
πλοία και μικρά σκάφη, ανεξάρτητα από τη σημαία τους, 
τα οποία πλέουν, ελλιμενίζονται ή αγκυροβολούν στα 
ελληνικά χωρικά ύδατα. 

2. Το Τ.Π.Π. υπολογίζεται σε ετήσια βάση, ισχύει από 
την 1η Ιανουάριου έως την 31η Δεκεμβρίου κάθε έτους 
και καθορίζεται ως εξής: 

α. Για τα ολικού μήκους από επτά (7) μέτρα έως και 
οκτώ (8) μέτρα σε διακόσια (200) ευρώ. 

β. Γ ια τα ολικού μήκους άνω των οκτώ (8) μέτρων και 
έως και δέκα (10) μέτρα σε τριακόσια (300) ευρώ. 

γ. Γ ια τα ολικού μήκους άνω των δέκα (10) μέτρων και 
έως και δώδεκα (12) μέτρα σε τετρακόσια (400) ευρώ. 

δ. Γ ια τα ολικού μήκους άνω των (12) μέτρων: αα) ανά 
έτος, εκατό (100) ευρώ ανά μέτρο, υπολογιζόμενο από το 
πρώτο μέτρο ή ββ) ανά μήνα δέκα (10) ευρώ ανά μέτρο, 
υπολογιζόμενο από το πρώτο μέτρο. Η χρέωση για τα 
επαγγελματικά πλοία αναψυχής και τα επαγγελματικά 
τουριστικά ημερόπλοια μειώνεται στο ήμισυ με την προ¬ 
ϋπόθεση της αποκλειστικής επαγγελματικής χρήσης. 

3. Εφόσον τα πλοία της περίπτωσης δ' της παρα¬ 
γράφου 2 του παρόντος ελλιμενίζονται μόνιμα στην 
Ελληνική Επικράτεια, παρέχεται έκπτωση τριάντα τοις 
εκατό (30%). Με απόφαση του Υπουργού Ναυτιλίας και 
Αιγαίου ορίζονται τα κριτήρια του μόνιμου ελλιμενισμού, 
ο τρόπος απόδειξής του για την παροχή της έκπτωσης 
και κάθε αναγκαία λεπτομέρεια για την εφαρμογή της 
παρούσας παραγράφου. 

4. Για τον υπολογισμό του Τ.Π.Π. λαμβάνεται υπόψη 
το ολικό μήκος του πλοίου ή του μικρού σκάφους, το 

οποίο αναγράφεται στο έγγραφο εθνικότητας ή στο 
πιστοποιητικό αξιοπλοΐας ή στο πιστοποιητικό κατα¬ 
μέτρησης ή την άδεια εκτέλεσης πλόων. 

5. α. Η πληρωμή του Τ,Π.Π. διενεργείται με ηλεκτρονικό 
τρόπο ως εξής: 

αα. για τα πλοία ή μικρά σκάφη που βρίσκονται στην 
Ελληνική Επικράτεια κατά το μήνα Δεκέμβριο εκάστου 
έτους για το Τ.Π.Π. του επόμενου έτους, 

ββ. για τα πλοία ή μικρά σκάφη που θα εισέλθουν 
στην Ελληνική Επικράτεια πριν από την είσοδο ή κατά 
την είσοδό τους. 

β. Εναλλακτικά, η πληρωμή του Τ.Π.Π. μπορεί να πραγ¬ 
ματοποιηθεί ως εξής: 

αα. Για τα πλοία ή μικρά σκάφη υπό σημαία κράτους 
- μέλους της Ε.Ε., που εισέρχονται στην Ελληνική Επι¬ 
κράτεια, στη Λιμενική Αρχή η οποία εκδίδει το ΔΕ.Κ.Π.Α.. 

ββ. Γ ια τα πλοία ή τα μικρά σκάφη υπό σημαία χώρας 
εκτός της Ε.Ε., που εισέρχονται στην Ελληνική Επικρά¬ 
τεια, στην Τελωνειακή Αρχή η οποία εκδίδει το Δελτίο 
Κίνησης (ΤτβηείΙ ίορ). 

γγ. Γ ια τα πλοία ή τα μικρά σκάφη, ανεξαρτήτως ση¬ 
μαίας, τα οποία βρίσκονται στην Ελληνική Επικράτεια 
κατά το χρόνο έναρξης ισχύος του παρόντος άρθρου, 
διενεργείται στην αρμόδια Δ.Ο.Υ. ή τη Λιμενική Αρχή. 

γ. Η απόδειξη καταβολής του Τ.Π.Π. φυλάσσεται μαζί 
με τα ναυτιλιακά έγγραφα του πλοίου ή του μικρού 
σκάφους και επιδεικνύεται στις αρμόδιες Λιμενικές, Τε¬ 
λωνειακός και Φορολογικές Αρχές όποτε ζητηθεί. 

δ. Εάν κατά τον έλεγχο από την αρμόδια Λιμενική, 
Φορολογική ή Τελωνειακή Αρχή διαπιστωθεί ότι δεν έχει 
καταβληθεί το Τ.Π.Π., απαγορεύεται ο απόπλους του 
πλοίου ή του μικρού σκάφους μέχρι την πληρωμή του, 
η οποία πραγματοποιείται σύμφωνα με τα οριζόμενα 
στις υποπαραγράφους α' και β' της παρούσας. Σε κάθε 
περίπτωση που διαπιστώνεται ότι δεν έχει πληρωθεί 
το Τ.Π.Π. επιβάλλεται πρόστιμο ίσο με το εκατό τοις 
εκατό (100%) του ετησίως αναλογούντος Τ.Π.Π., χωρίς 
έκπτωση. 

6. Τυχόν αναχώρηση του πλοίου ή του μικρού σκάφους 
από την Ελληνική Επικράτεια για οποιονδήποτε λόγο, 
οποτεδήποτε πριν από τη λήξη της ισχύος του Τ.Π.Π. 
δεν γεννά την υποχρέωση επιστροφής οποιουδήποτε 
ποσού από το Δημόσιο. 

Σε περίπτωση επανεισόδου του πλοίου ή του μικρού 
σκάφους στην Ελληνική Επικράτεια, ενόσω ισχύει το 
Τ.Π.Π., δεν υπάρχει απαίτηση εκ νέου καταβολής του 
Τ.Π.Π. για το χρονικό διάστημα μέχρι τη λήξη της ισχύ¬ 
ος του. 

7. α. Υπόχρεος σε καταβολή του Τ.Π.Π. είναι: α) ο πλοι¬ 
οκτήτης ή ο εφοπλιστής του επαγγελματικού πλοίου 
αναψυχής ή του επαγγελματικού τουριστικού ημερό- 
πλοιου ή ο νόμιμος εκπρόσωπός του, β) ο πλοιοκτήτης ή 
ο κάτοχος ή ο χρήστης του ιδιωτικού πλοίου αναψυχής, 
καθώς και γ) ο ιδιοκτήτης ή ο κάτοχος ή ο χρήστης του 
μικρού σκάφους. Οι ως άνω ευθύνονται αλληλεγγύως 
και εις ολόκληρο για την πληρωμή του Τ.Π.Π. 

β. Τα θέματα που αφορούν τη βεβαίωση, τον έλεγχο 
και την έκδοση καταλογιστικών πράξεων διέπονται από 
τις ισχύουσες διατάξεις. 

Με απόφαση των Υπουργών Οικονομικών και Ναυτι¬ 
λίας και Αιγαίου ρυθμίζεται ο τρόπος και η διαδικασία 
είσπραξης του Τ.Π.Π. και κάθε άλλο σχετικό θέμα για 
την εφαρμογή του παρόντος. 


8. Γ ια την εφαρμογή των διατάξεων του παρόντος 
άρθρου οι όροι που χρησιμοποιούνται έχουν την ακό¬ 
λουθη έννοια: 

α. Πλοίο αναψυχής: είναι κάθε σκάφος ολικού μήκους 
άνω των επτά (7) μέτρων προκειμένου για ιστιοφόρο 
και άνω των δώδεκα (12) μέτρων προκειμένου για μη¬ 
χανοκίνητο, το οποίο έχει τη δυνατότητα από τη γενική 
κατασκευή του να χρησιμοποιείται για την εκτέλεση 
ταξιδιών αναψυχής. 

β. Επαγγελματικό πλοίο αναψυχής: είναι το πλοίο ανα¬ 
ψυχής μεταφορικής ικανότητας έως και σαράντα εννέα 
(49) επιβατών, το οποίο διαθέτει επαρκείς και κατάλ¬ 
ληλους χώρους ενδιαίτησης ειδικά για τους επιβάτες, 
για την εκμετάλλευση του οποίου συνάπτεται σύμβαση 
ολικής ναύλωσης. 

γ. Ιδιωτικό πλοίο αναψυχής: είναι το πλοίο αναψυχής 
που δεν είναι επαγγελματικό σύμφωνα με τις διατάξεις 
της περίπτωσης β' παρούσας παραγράφου. 

δ. Μικρό σκάφος: κάθε σκάφος ολικού μήκους έως και 
επτά (7) μέτρων προκειμένου για ιστιοφόρο και έως και 
δώδεκα (12) μέτρων προκειμένου για μηχανοκίνητο, το 
οποίο χρησιμοποιείται για αναψυχή. 

ε. Επαγγελματικό Τουριστικό Ημερόπλοιο: είναι το 
μικρό σκάφος ή το πλοίο αναψυχής ή το επιβατηγό 
τουριστικό πλοίο, υπό σημαία κράτους - μέλους της 
Ευρωπαϊκής Ένωσης ή του Ευρωπαϊκού Οικονομικού 
Χώρου, το οποίο εκτελεί ημερήσιο θαλάσσιο ταξίδι 
εντός ενός εικοσιτετραώρου μεταξύ λιμένων, ακτών 
και όρμων της Ελληνικής Επικράτειας, με δυνατότητα 
προέκτασής του στην αλλοδαπή, με ενιαίο ατομικό ει¬ 
σιτήριο ή ομαδικό εισιτήριο το οποίο συνοδεύεται από 
ονομαστική κατάσταση επιβατών. 

9. Το Τ.Π.Π. επιβάλλεται για παραμονή στην Ελληνική 
Επικράτεια από 1.1.2014. 

Άρθρο δέκατο τέταρτο 
Έναρξη ισχύος 

Ο παρών νόμος ισχύει από τη δημοσίευσή του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 26 Νοεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 


ΙΩΑΝΝΗΣ ΣΤΟΥΡΝΑΡΑΣ ΦΩΤΕΙΝΗ ΓΕΝΝΗΜΑΤΑ 


ΕΡΓΑΣΙΑΣ, ΚΟΙΝΩΝΙΚΗΣ 

ΥΓΕΙΑΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ ΙΩΑΝΝΗΣ ΒΡΟΥΤΣΗΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 28 Νοεμβρίου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 




4416 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΌΜΡΙΟΌ- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10025628 1 1 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































